מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחות "חיים חדשים", מס' 339 - 341**

**הרצון לחופש לחירות, חירות ועצמאות, אהבת הזולת החירות האמיתית**

**מטרות התוכנית:**

* להבין מהו הרצון הבסיסי האנושי לחירות
* הקשר בין חירות לעצמאות
* להבין מהי המשמעות האמיתית של חופש/חירות
* ממה אנחנו כמהים להשתחרר?
* סדנא לשחרור עצמי (מעצמי).

**זרימה:**

* **מהו הרצון לחירות?**
	+ חירות הרצון
	+ האדם והחופש- המהות הפנימית והחיצונית
* **חירות חיובית וחירות שלילית**
* **אויבי החופש**
* **הקשר בין חירות לעצמאות**
	+ המנון התקווה

**פתיחה:**

לאורך ההסטוריה, אנחנו רואים שכל פעם מצטברת בחברה כמיהה לחופש. לצאת לחופשי. מעבדות, כמו במצרים, כמו השחורים בארה"ב, כמו המעבר מהפאודליזם לקפטיליזם. אבל משיחות שעשיתי עם אנשים היום לא אומרים "אני רוצה להיות חופשי", הרגשת החופש בדרך כלל זה כשהאדם רוצה הרגשה של שליטה על חייו. אני רוצה שהדברים יהיו כמו שאני רוצה. זה נותן לי הרגשה של חופש, רוצה להיות משוחרר מדאגות, מבעיות, מפחדים, להיות משוחרר מהרגלים שמגבילים אותי. או החופש לחיות עפ"י האמת שלי שלי ועפ"י הדרך בה אני מאמין, כלומר ההרגשה הכללית היא שאם בעבר הדרישה לחופש הייתה חופש משליטה של גורם זר עלינו, "שליטה חיצונית", היום אנחנו לכאורה משוחררים פיזית אבל בהרגשה הפנימית אנחנו כבולים, והיום יותר מתמיד יש בנו כמיהה עזה לשחרור, בעיקר רואים זאת על הדור צעיר הרצון להיות חופשי, משוחרר מכבלים ממש זורם להם בעורקים.

ז'אן ז'אק רוסו\* מתאר זאת יפה בביטוי שתבע בסיפרו "האמנה החברתית" :

"האדם נולד חופשי, ובכל מקום הוא נתון בכבלים". [\*ג'אן ג'אק רוסו הוא המשפיע הגדול על רעיונות המהפכה הצרפתית ומבחינה זו אולי אחראי למהפך ההיסטורי החשוב ביותר בתולדות האדם. ]

* **מהם הכבלים ומי שם אותם על האדם?**

**שאלות פתיחה:**

* **אז אולי לפני שנברר בשיחתנו מהם הכבלים שכובלים אותנו, נברר קודם מהו אותו צורך ורצון בסיסי ביותר שקיים בנו לחירות לחופש?**
* **גם חיות רוצות להיות חופשיות… מה ההבדל בין הרצון האנושי לחופש לרצון החייתי לחופש?**

**מהו הרצון לחירות?**

**הגדרה:**

**חירות האדם** היא עקרון יסוד בחשיבה ה[מדינית](http://he.wikipedia.org/wiki/%D7%9E%D7%93%D7%A2_%D7%94%D7%9E%D7%93%D7%99%D7%A0%D7%94) וה[פוליטית](http://he.wikipedia.org/wiki/%D7%A4%D7%95%D7%9C%D7%99%D7%98%D7%99%D7%A7%D7%94), המכתיבה כי אין לראות [אדם](http://he.wikipedia.org/wiki/%D7%90%D7%93%D7%9D) כאמצעי, עליו אדם אחר רשאי לכפות את מטרותיו, אלא כי כל אדם מהווה "מטרה" בפני עצמו. ה[פילוסוף](http://he.wikipedia.org/wiki/%D7%A4%D7%99%D7%9C%D7%95%D7%A1%D7%95%D7%A3) [ג'ון לוק](http://he.wikipedia.org/wiki/%D7%92%27%D7%95%D7%9F_%D7%9C%D7%95%D7%A7) ראה את ה[זכות](http://he.wikipedia.org/wiki/%D7%96%D7%9B%D7%95%D7%AA) לחירות כ[זכות טבעית](http://he.wikipedia.org/wiki/%D7%96%D7%9B%D7%95%D7%99%D7%95%D7%AA_%D7%98%D7%91%D7%A2%D7%99%D7%95%D7%AA) של כל אדם.

<http://he.wikipedia.org/wiki/%D7%97%D7%99%D7%A8%D7%95%D7%AA_%D7%94%D7%90%D7%93%D7%9D>

### חרות הרצון:

אולם כדי להבין את המושג הנעלה  "חירות ממלאך המות", צריכים מתחילה להבין מושג החרות במובנו הרגיל כפי הבנת האנושות.

הנה בהשקפה כללית יש לחשב את החרות לחק טבעי, הפרוס על כל החיים, כפי שאנו רואים, שבעלי החיים הנמצאים תחת ידינו, מתים כשאנו עושקים מהם את החפש. וזאת עדות נאמנה, **שההשגחה אינה מסכימה לשעבודה של שום בריה. - ולא לחנם לחמה האנושות במאות השנים האחרונות עד שהשיגו חרות היחיד בשיעורים מסוימים.**

אבל בכל זאת המושג הזה המתבטא במלה "חרות" מטושטש אצלינו מאד, ואם נתעמק בפנימיותה של המלה הזאת, כמעט ולא ישאר ממנה כלום. כי בטרם שאתה מבקש חרותו של היחיד, עליך להניח שכל יחיד כשהוא לעצמו יש בו אותה התכונה הנקראת חרות, ז"א, שיכול לפעול על פי בחירתו לרצונו החפשי**.**

<http://www.kab.co.il/heb/content/view/frame/7959?/heb/content/view/full/7959&main>

* **מדוע האנושות לוחמת במשך שנים בשם החירות?**
* **מדוע אדם מוכן לעשות הכל אפילו לאבד את חייו כדי לזכות בחירות?**

לאורך השנים, עקרון חירות האדם בא לידי ביטוי במקורות אחדים:

* [הצהרת זכויות האדם](http://he.wikipedia.org/wiki/%D7%94%D7%A6%D7%94%D7%A8%D7%AA_%D7%96%D7%9B%D7%95%D7%99%D7%95%D7%AA_%D7%94%D7%90%D7%93%D7%9D) שפרסמה [האספה המכוננת הלאומית](http://he.wikipedia.org/wiki/%D7%94%D7%90%D7%A1%D7%A4%D7%94_%D7%94%D7%9E%D7%9B%D7%95%D7%A0%D7%A0%D7%AA_%D7%94%D7%9C%D7%90%D7%95%D7%9E%D7%99%D7%AA) ב[צרפת](http://he.wikipedia.org/wiki/%D7%A6%D7%A8%D7%A4%D7%AA) ב-[26 באוגוסט](http://he.wikipedia.org/wiki/26_%D7%91%D7%90%D7%95%D7%92%D7%95%D7%A1%D7%98) [1789](http://he.wikipedia.org/wiki/1789).
* [ההכרזה לכל באי עולם בדבר זכויות האדם](http://he.wikipedia.org/wiki/%D7%94%D7%94%D7%9B%D7%A8%D7%96%D7%94_%D7%9C%D7%9B%D7%9C_%D7%91%D7%90%D7%99_%D7%A2%D7%95%D7%9C%D7%9D_%D7%91%D7%93%D7%91%D7%A8_%D7%96%D7%9B%D7%95%D7%99%D7%95%D7%AA_%D7%94%D7%90%D7%93%D7%9D), שאומצה על ידי עצרת [האו"ם](http://he.wikipedia.org/wiki/%D7%94%D7%90%D7%95%D7%9E%D7%95%D7%AA_%D7%94%D7%9E%D7%90%D7%95%D7%97%D7%93%D7%95%D7%AA) ב-[10 בדצמבר](http://he.wikipedia.org/wiki/10_%D7%91%D7%93%D7%A6%D7%9E%D7%91%D7%A8) [1948](http://he.wikipedia.org/wiki/1948).

בישראל נחקק [חוק יסוד**: כבוד האדם וחירותו**](http://he.wikipedia.org/wiki/%D7%97%D7%95%D7%A7_%D7%99%D7%A1%D7%95%D7%93%3A_%D7%9B%D7%91%D7%95%D7%93_%D7%94%D7%90%D7%93%D7%9D_%D7%95%D7%97%D7%99%D7%A8%D7%95%D7%AA%D7%95) בשנת [1992](http://he.wikipedia.org/wiki/1992), אם כי ברור שהעיקרון התקיים עוד קודם לחקיקת [חוק יסוד](http://he.wikipedia.org/wiki/%D7%97%D7%95%D7%A7_%D7%99%D7%A1%D7%95%D7%93) זה.

<http://he.wikipedia.org/wiki/%D7%97%D7%99%D7%A8%D7%95%D7%AA_%D7%94%D7%90%D7%93%D7%9D>

* חופש ה[אמונה](http://he.wikipedia.org/wiki/%D7%90%D7%9E%D7%95%D7%A0%D7%94) - החופש להאמין במה שהאדם רוצה.
* [חירות המחשבה](http://he.wikipedia.org/wiki/%D7%97%D7%99%D7%A8%D7%95%D7%AA_%D7%94%D7%9E%D7%97%D7%A9%D7%91%D7%94) - החופש לחשוב מה שהאדם רוצה.
* חופש ה[פרסום](http://he.wikipedia.org/wiki/%D7%A4%D7%A8%D7%A1%D7%95%D7%9D) ו[עיתונות](http://he.wikipedia.org/wiki/%D7%A2%D7%99%D7%AA%D7%95%D7%A0%D7%95%D7%AA) (Press) - החופש לפרסם (זהו אינו חופש הדיבור).
* חופש ההתחברות - החופש להיות בקשר עם מי שהאדם רוצה, ללא מגבלה מגזרית או קבוצתית. (זהו אינו חופש ההתאגדות).
* החופש לשאת [נשק](http://he.wikipedia.org/wiki/%D7%A0%D7%A9%D7%A7) - סביב זכות זו יש מחלוקת, הקונצנזוס ברוב המדינות הדמוקרטיות הוא שיש להטיל הגבלות על זכות זו.
* [חופש ההתאגדות](http://he.wikipedia.org/wiki/%D7%97%D7%95%D7%A4%D7%A9_%D7%94%D7%94%D7%AA%D7%90%D7%A8%D7%92%D7%A0%D7%95%D7%AA) - החופש לכל [קבוצת](http://he.wikipedia.org/wiki/%D7%A7%D7%91%D7%95%D7%A6%D7%94) אנשים להתכנס ולהתאגד.
* חופש ה[חינוך](http://he.wikipedia.org/wiki/%D7%97%D7%99%D7%A0%D7%95%D7%9A) - החופש ל[הורה](http://he.wikipedia.org/wiki/%D7%94%D7%95%D7%A8%D7%99%D7%9D) לחנך את ילדיהם בדרך שהוא רוצה, החופש לאיש חינוך לחנך באופן שהוא רוצה, החופש ל[חינוך ביתי](http://he.wikipedia.org/wiki/%D7%97%D7%99%D7%A0%D7%95%D7%9A_%D7%91%D7%99%D7%AA%D7%99) והחופש לקבוצת הורים להתאגד לחנך יחד.
* [חופש התנועה](http://he.wikipedia.org/wiki/%D7%97%D7%95%D7%A4%D7%A9_%D7%94%D7%AA%D7%A0%D7%95%D7%A2%D7%94) - החופש לנוע ממקום למקום ללא מגבלות.
* חופש ה[מיניות](http://he.wikipedia.org/wiki/%D7%9E%D7%99%D7%A0%D7%99%D7%95%D7%AA).
* [חופש הדיבור](http://he.wikipedia.org/wiki/%D7%97%D7%95%D7%A4%D7%A9_%D7%94%D7%93%D7%99%D7%91%D7%95%D7%A8).

<http://he.wikipedia.org/wiki/%D7%97%D7%99%D7%A8%D7%95%D7%AA_%D7%94%D7%90%D7%93%D7%9D>

* **מה ההבדל בין אותה חירות חיצונית עליה נלחמה האנושות שטבעה "חירות מעבדות", שתוצאותיה הניבו את "הצהרת זכויות האדם" (אחרי המהפכה הצרפתית, וגם בחוקה הישראלית "כבוד האדם וחירותו") לבין התביעה לחופש שאנחנו מחפשים היום?**
* **איך יתכן שדווקא בעידן שהכל לכאורה "חופשי" כמעט הכל מותר, אנחנו דווקא מרגישים לכודים?**
* **חברה אמרה לי, את יודעת רק כשהייתי ילדה הרגשתי חופשייה...מדוע זה מרגיש ככה?**
* **האם ילדים באמת חופשיים?**

**האדם והחופש- המהות הפנימית והחיצונית:**

**למשמעות החופש האנושי שני היבטים עיקריים, האחד פנימי והשני חיצוני.**: הפנימי סובר כי ייחודו של האדם לעומת שאר בעלי החיים הוא ביכולתו להיות בעל [רצון חופשי](http://he.wikipedia.org/wiki/%D7%A8%D7%A6%D7%95%D7%9F_%D7%97%D7%95%D7%A4%D7%A9%D7%99) הפועל שלא על פי [יצריו](http://he.wikipedia.org/wiki/%D7%99%D7%A6%D7%A8_%D7%91%D7%A1%D7%99%D7%A1%D7%99) ו[דחפיו](http://he.wikipedia.org/wiki/%D7%93%D7%97%D7%A3_%28%D7%A4%D7%A1%D7%99%D7%9B%D7%95%D7%9C%D7%95%D7%92%D7%99%D7%94%29) הטבעיים, אלא על פי שכלו, תובנותיו, עקרונותיו ומצפונו. ככל שיצור מפותח יותר ופחות פרימיטיבי, קל לו יותר להשתחרר מדפוסים מוכתבים של אינסטינקטים ודחפים, והאדם ניצב בפסגת ההתפתחות. ככל שהוא התפתח כך הוא הצליח להסיר מעליו מגבלות ביולוגיות ופיזיקליות שחוקי הטבע והעולם הציבו בפניו.

ההיבט החיצוני סובר כי יש לשלול מצב שבו אדם יהיה בבעלות או בשליטה של גורמים אחרים שמחוצה לו. בתקופות רבות של ההיסטוריה האנושית, חלק מבני האדם לא היו חופשיים. בתקופה הקדומה היו חברות שלמות שהמבנה החברתי שלהם כלל מלכתחילה שני מעמדות, אדונים ו[עבדים](http://he.wikipedia.org/wiki/%D7%A2%D7%91%D7%93%D7%95%D7%AA). אנשים נחטפו, נשבו במלחמות, נולדו לעבדים, או נמכרו (לעתים בידי הוריהם) בכיכר השוק כמו רכוש וחיות בית, וכך הפכו לעבדים.

<http://he.wikipedia.org/wiki/%D7%97%D7%95%D7%A4%D7%A9>

* **אז מהם אם כן אותם כבלים הסוגרים אותנו ומהם אנו מנסים לברוח?**

**חירות חיובית וחירות שלילית**

**ישעיה ברלין** ידוע ביותר בזכות מאמרו "**שני מושגים של חירות**", אותו הוא הרצה כשקיבל את משרת הפרופסור באוקספורד.

הוא הגדיר את החירות השלילית כחסרונה של מניעה, **המתייחסת לחופש של היחיד משליטתם של אחרים' או "חירות מ"**: ואילו את החירות החיובית הוא הסמיך לרעיון של **הגדרה ומיצוי עצמי**, או **היכולת לעשות בחירות משמעותיות** – **"החירות ל".** **חירות חיובית מתמקדת ברצונות ההיפותטיים של היחיד, רצונות שיכולים להווצר כתוצאה מ**[**חינוך**](http://he.wikipedia.org/wiki/%D7%97%D7%99%D7%A0%D7%95%D7%9A)**,** לדוגמה. רעיון זה היווה כלי כנגד הגבלות שהושמו על אנשים בחברות מובנות, הגבלות שברלין טען בחריפות לזכותן.

<http://he.wikipedia.org/wiki/%D7%99%D7%A9%D7%A2%D7%99%D7%94_%D7%91%D7%A8%D7%9C%D7%99%D7%9F>

* **מונח מעניין נוסף שנתקלתי בו, הוא של ישעיה ברלין, הוא מדבר על חירות חיובית ושלילית...להגדרתו של ברלין החירות השלילית היא "החירות מ"... משליטתם של אחרים, כלומר חופש פעולה ללא הגבלה (כמובן שאינו פוגע באחר), לעומת "חירות חיובית", "החירות ל" חשיבה חופשית, דיעה חופשית, חופש הביטוי, מה דעתך על זה?**
* **מה יכול לחנך את האדם לחירות?**
* **מה זאת אומרת להיות חופשי? (מהי בחירה חופשית?)**

**אויבי החופש**

לפי הפסיכולוגים [אריך פרום](http://he.wikipedia.org/wiki/%D7%90%D7%A8%D7%99%D7%9A_%D7%A4%D7%A8%D7%95%D7%9D), מחבר הספר [מנוס מחופש](http://he.wikipedia.org/w/index.php?title=%D7%9E%D7%A0%D7%95%D7%A1_%D7%9E%D7%97%D7%95%D7%A4%D7%A9&action=edit&redlink=1), (שבו הוא מנתח את תולדות החופש באנושות), ו[ויקטור פראנקל](http://he.wikipedia.org/wiki/%D7%95%D7%99%D7%A7%D7%98%D7%95%D7%A8_%D7%A4%D7%A8%D7%90%D7%A0%D7%A7%D7%9C), מייסד שיטת ה[לוגותרפיה](http://he.wikipedia.org/wiki/%D7%9C%D7%95%D7%92%D7%95%D7%AA%D7%A8%D7%A4%D7%99%D7%94), שתי גישות ותפיסות מתנגדות לחופש האנושי והן ה[סמכותנות](http://he.wikipedia.org/w/index.php?title=%D7%A1%D7%9E%D7%9B%D7%95%D7%AA%D7%A0%D7%95%D7%AA&action=edit&redlink=1) וה[תואמנות](http://he.wikipedia.org/wiki/%D7%AA%D7%95%D7%90%D7%9E%D7%A0%D7%95%D7%AA) ([קונפורמיות](http://he.wikipedia.org/wiki/%D7%A7%D7%95%D7%A0%D7%A4%D7%95%D7%A8%D7%9E%D7%99%D7%95%D7%AA)).

פרום טוען כי הגישה העיקרית הנלחמת בחופש הינה הסמכותנות. החינוך לציות עיוור וכניעה אוטומטית כלפי ישויות חיצוניות ובהם ממסדים, רעיונות ואנשים. המודלים הנפוצים הקיימים הם בדרך כלל שלטונות טוטליטריים וממסדים דתיים, ששניהם דורשים מהאנשים החוסים בצילם, שיוותרו על החופש האישי המוקנה להם, ויביעו את עצמם רק באופנים שמסגרות אלו קובעות ומאפשרות להם. הציות שכלעצמו שהינו חסר משמעות וערכיות, הופך לערך נעלה ולמעלה טובה בעיני מסגרות כאלו, ואי הציות נתפס כעבירה חמורה שעונשה בצידה.

תופעה נוספת שמבטלת את החופש האנושי, לדעת פראנקל ופרום, היא התואמנות (קונפורמיות) המתבטאת בציות, סתגלנות, הליכה בתלם וקבלת מרות הנורמות החברתיות אוטומטית וללא כל ערעור. האנושות, בעיקר בעולם המערבי, חיה באשליה מזויפת של חופש וחוסר הגבלה, אבל מתוך סתגלנות וצייתנות עיוורת למוסכמות, אנשים מחקים אחרים. הם חושבים, רוצים, מרגישים ואף פועלים לפי מה שנראה להם שהחברה והשכל הישר דורשים מהם, ומתכחשים בכך לעצמיות שלהם, כי הדבר יעמיד אותם בבדילותם, ויעצים את פחדיהם לעמוד לבד מול אימת הקיום. פרום שואל, לשם מה זקוק האדם לחופש ביטוי, אם אין לו מחשבות עצמיות, אמיתיות ומקוריות משל עצמו.

<http://he.wikipedia.org/wiki/%D7%97%D7%95%D7%A4%D7%A9>

* **מהם אויבי החופש לדעתך?**
* **מה לדעתך מונע מאיתנו להרגיש חופשיים?**
* **מיהו האחראי על ההרגשה הזו בתוכינו? האם אני הוא זה שמגביל את עצמי?**
* **האם אני יכול לפרוץ את גבולות העצמי ולהרגיש חופשי? איך?**
* **אנחנו מכירים הרבה מאוד אנשים שמוכנים לעשות דברים "מטורפים" כמעט כדי להרגיש חופשיים… למשל לקפוץ בנג'י, ללכת על גחלים, ועוד כל מיני דברים רק כדאי להרגיש שהם מצליחים לצאת "מעצמם"... ולחוות תחושת שחרור...מדוע זה כך?**
* **כל השיטות הטיפוליות מנסות לעזור לאדם להשתחרר...להיות חופשי מפחדים, חופשי דאגות, חופשי מהגבלות… ולטווח קצר זה גם עובד, אבל בטווח ארוך ההרגשה הזו שאני "כבול" או לכוד חוזרת, מדוע זה כך?**
* **איך היית מציעה לי להתמודד עם הכבלים שלי?**

**סדנא לשחרור "מכבלים" :** אילו הייתה סדנא כזו שהייתה מאמנת אותי להשתחרר באמת ולהרגיש חופשי, הייתי מאוד שמחה להשתתף בה.

* **מה המשימה הראשונה בסדנה כזו? התרגיל הראשון/שאלה ראשונה?**
* **מה השלב הבא שעלי לברר?**

**הקשר בין חירות ועצמאות**

הרצון להשיג חירות גרם לנו לדרוש עצמאות, גם עצמאות חברתית מדינית, אבל גם עצמאות אישית פרטית. יש גם מוטו של "חופשי זה לגמרי לבד". אנשים מרגישים שהם חופשיים כשהם עצמאיים, לא תלויים באחרים ולא צריכים לדאוג לאחרים. ננסה להבין מהו הקשר בין הרצון לחופש לרצון לעצמאות.

**עצמאות:** ב[מדע המדינה](http://he.wikipedia.org/wiki/%D7%9E%D7%93%D7%A2_%D7%94%D7%9E%D7%93%D7%99%D7%A0%D7%94), עצמאות היא מצב שבו [מדינה](http://he.wikipedia.org/wiki/%D7%9E%D7%93%D7%99%D7%A0%D7%94) אינה תלויה בגורם חיצוני לצורך קיומה הפיזי והכלכלי, הגנה על גבולותיה ושמירה על הסדר הציבורי ושלטון החוק. למעשה לא קיימת עצמאות מוחלטת אלא תמיד העצמאות היא יחסית, החל ממצב של עצמאות כמעט מוחלטת (כמו [ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA)) ועד למצב של עצמאות מדומה למעשה (למשל, [צרפת של וישי](http://he.wikipedia.org/wiki/%D7%A6%D7%A8%D7%A4%D7%AA_%D7%A9%D7%9C_%D7%95%D7%99%D7%A9%D7%99)).

עצמאותה של מדינה נמדדת על פי מספר מדדים: מידת עצמאותה בתחומי מדיניות החוץ והביטחון; מידת עצמאותה הכלכלית; עצמאותה הניהולית; ומידת ההכרה הבילנאומית בעצמאותה.

רוב המדינות מציינות את היום בו הושגה עצמאותן במובן השליטה על מדיניות החוץ והביטחון.

<http://he.wikipedia.org/wiki/%D7%A2%D7%A6%D7%9E%D7%90%D7%95%D7%AA>

* **מדוע אנחנו שואפים לעצמאות?**
* **עצמאות מוגדרת כאי תלות, כיכולת לניהול עצמי, מהי עצמאות?**
* **מה הקשר בין עצמאות לחירות?**
* **מדוע אנחנו קושרים בתפיסה לנו עצמאות לחופש? האם חופש מתאפשר רק לאדם או חברה שהיא עצמאית?**
* **כאשר אנחנו מתבוננים על התהליכים שעברה החברה האנושית, אנו רואים כי רכישת העצמאות הייתה שלב מאוד משמעותי עבורה, מדוע זה כך?**
* **האם עצמאותו של יחיד הוא באמת חירותו?**
* **אז מה הקשר בין חירות לעצמאות?**
* **חג הפסח מסמל את היציאה מעבדות לחירות ומיד אחריו אנו חוגגים את חג העצמאות...מה ניתן ללמוד מזה?**

**המנון התקווה:**

[המנון](http://he.wikipedia.org/wiki/%D7%94%D7%9E%D7%A0%D7%95%D7%9F) [התקווה](http://he.wikipedia.org/wiki/%D7%94%D7%AA%D7%A7%D7%95%D7%95%D7%94) הישראלי מבטא את הכמיהה של עם ישראל שהיה משועבד ונרדף במשך אלפי שנים להיות "עם חופשי" בארצו.

* **אז יש לנו מדינה, אבל אנחנו לא זכינו עדיין להיות "עם חופשי בארצנו"... האם יש לנו תקווה להשיג את חירותינו כאומה?**
* **איך נוכל להשיג ולממש את ערך החירות בארץ?**
* **איך נוכל להשיג ולממש את ערך החירות בעולם?**

**בחירה חופשית:**

**בחירה חופשית** או **רצון חופשי** הם ביטויים הבאים לציין שמעשיו של האדם והחלטותיו הם פרי רצון עצמאי ובן-חורין, ואינם קבועים מראש ומוכתבים בידי ה[סיבתיות](http://he.wikipedia.org/wiki/%D7%A1%D7%99%D7%91%D7%AA%D7%99%D7%95%D7%AA) ה[דטרמיניסטית](http://he.wikipedia.org/wiki/%D7%93%D7%98%D7%A8%D7%9E%D7%99%D7%A0%D7%99%D7%96%D7%9D) ואף לא על ידי ה[גורל](http://he.wikipedia.org/wiki/%D7%A4%D7%98%D7%9C%D7%99%D7%96%D7%9D), או כוחות עליונים. לפי תפיסה זו לאדם יש כושר החלטה ו[חופש](http://he.wikipedia.org/wiki/%D7%97%D7%95%D7%A4%D7%A9) בחירה לגבי מעשיו והאפשרות לשלוט בהם, ובכך לקבוע במידה מסוימת את השתלשלות חייו.

בניגוד לרעיון הבחירה החופשית עומדת ההשקפה [הפטליסטית](http://he.wikipedia.org/wiki/%D7%A4%D7%90%D7%98%D7%90%D7%9C%D7%99%D7%96%D7%9D) שלפיה גורלו של האדם קבוע מראש, וכן ההשקפה הדטרמיניסטית, הרואה סיבה טבעית לכל מאורע והעדפה. תפיסות אלו רואות את האדם כמי שנשלט על ידי כוח חיצוני, עליון, אלוהי או טבעי, אשר קובע באופן מוחלט את התנהגותו וגורלו בחייו, ולפרט אין אפשרות לשנות עובדה זו.

לשאלה זו קיימות השלכות [דתיות](http://he.wikipedia.org/wiki/%D7%93%D7%AA) ו[אתיות](http://he.wikipedia.org/wiki/%D7%90%D7%AA%D7%99%D7%A7%D7%94). מצד אחד, הדתות ה[מונותאיסטיות](http://he.wikipedia.org/wiki/%D7%9E%D7%95%D7%A0%D7%95%D7%AA%D7%90%D7%99%D7%96%D7%9D) הכפיפו לשליטת ה[אל](http://he.wikipedia.org/wiki/%D7%90%D7%9C) כל מאורע, וייחסו לו גם את בחירותיו של האדם; ומאידך, אחד העקרונות העומדים בבסיס האתיקה הוא שהאנושות נתבעת על מעשיה ונדרשת לתת עליהם דין וחשבון, ועקרון זה מבוסס על אחריותו של האדם על מעשיו ובחירתו החופשית בהם.

<http://he.wikipedia.org/wiki/%D7%91%D7%97%D7%99%D7%A8%D7%94_%D7%97%D7%95%D7%A4%D7%A9%D7%99%D7%AA>

הסתירות הקיימות בין מה שנראה כמחייב את עקרון הבחירה החופשית, מתוך האתיקה ומתוך התחושה האישית של האדם כבוחר מרצונו, לבין מה שנראה כשולל את עקרון הבחירה החופשית, כמו עקרון הסיבתיות ועוד, הובילו הוגים רבים למסקנות המניחות בחירה חופשית יחסית ולא מוחלטת. בעיית הבחירה החופשית כוללת צרור בעיות העולות מתוך סתירות, אמיתיות או מדומות, בין תחושות [אינטואיטיביות](http://he.wikipedia.org/wiki/%D7%90%D7%99%D7%A0%D7%98%D7%95%D7%90%D7%99%D7%A6%D7%99%D7%94) שונות ומערכות [אמונות](http://he.wikipedia.org/wiki/%D7%90%D7%9E%D7%95%D7%A0%D7%94).

<http://he.wikipedia.org/wiki/%D7%91%D7%97%D7%99%D7%A8%D7%94_%D7%97%D7%95%D7%A4%D7%A9%D7%99%D7%AA>